Pre ne je agent FBI Seeley Booth stelesnenie mužského idolu. No ani v skutočnosti od toho David Boreanaz nemá ďaleko. A navyše je tak trochu náš, pretože jeho predkovia údajne pochádzajú zo Slovenska.
Fešnému 47-ročnému hercovi koluje v žilách poriadne miešaná krv. Jeho otec má taliansky pôvod a matka írske, nemecké, francúzske, švajčiarske a dokonca aj slovenské korene.
Podľa medializovaných informácií Davidovi prarodičia po maminej strane pochádzali z obce Sobotište v okrese Senica.
Hoci je David pre nežné pohlavie idol, on zdôrazňuje, že je šťastne zadaný a jeho rodina je pre neho všetkým. Je však pravda, že má za sebou aj turbulentné obdobia.
Prvé manželstvo so sociálnou pracovníčkou, ktorá bola od neho staršia, mu nevyšlo a po dvoch rokoch sa manželstvo rozpadlo.
Druhý pokus však už bol omnoho šťastnejší. S bývalou modelkou a jednou z najúspešnejších playmate všetkých dôb Jaime Bergman sú spolu 15 rokov, majú syna Jadena a dcéru Bellu.
Priznal neveru
Aj v ich vzťahu síce nastala kríza a pred šiestimi rokmi sa Boreanaz priznal, že mal milostný pomer s Rachel Uchitel, ktorá zviedla aj golfistu Tigera Woodsa.
Všetko však oľutoval, manželka mu odpustila a ďalej fungujú ako šťastná rodina, o čom svedčia aj zábery zo súkromia prominentného páru.
Rodinná pohoda. Takto sa vie David jašiť so svojimi deťmi.
S manželkou Jaime. Pridal sa k nej pri cvičení jogy.
Sexi telo nemá zadarmo. Herec na ňom maká pravidelne pri rôznych športoch.
Vychýrený gurmán. O Davidovi je známe, že rád a dobre varí.
Vzorný tatko. Voľný čas venuje synovi Jadenovi a dcére Belle. Foto k článku: instagram
Najdôležitejšie správy z východu Slovenska čítajte na Korzar.sme.sk.